Anexa 10
FIŞA MĂSURII CRESTEREA PERFORMANTEI ECONOMICE A EXPLOATATIILOR AGRICOLE SI POMICOLE – CODUL MASURII – M2/2A 
Tipul măsurii:☒ INVESTIȚII   ☐ SERVICII  ☐ SPRIJIN FORFETAR 
1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale şi a complementarităţii cu alte măsuri din SDL
	In procesul de elaborare al SDL a reiesit ca la nivelul GAL Tinutul Vinului, exista o insuficienta dotare cu utilaje, echipamente, cele existente fiind uzate fizic cu impact negativ in productivitate. În ceea ce privește gradul de mecanizare, media exploatațiilor agricole care au utilizat mașini și echipamente agricole în proprietate, la nivelul celor 19 localități din GAL Tinutul Vinului este de numai 12,61%, ceea ce arată un nivel foarte scăzut al înzestrării tehnice și tehnologice a fermelor locale, fapt ce generează o eficiență a producției slabă. Pentru a deveni competitive, fermele au nevoie de investiții în modernizare și construcții de facilități, echipamente, mașini, spaţii, etc. Sectorul culturilor de câmp are randament sub potențialul agricol. De asemenea in urma intalnirilor de animare a teritoriului au fost foarte multe propuneri si solicitari din partea actorilor locali spre acest domeniu.
Fondul funciar la nivelul GAL este alcătuit preponderent din suprafața agricolă (87%), 
din care arabilă aproximativ 65,37%,  iar peste doua treimi din populatie  și-a desfășurat activitatea economică în cadrul exploatațiilor agricole. Există potențial ridicat în majoritatea localităților pentru dezvoltarea fermelor vegetale si animale, axate pe culturile si rasele locale. În acelaşi timp sunt evidenţiate şi slăbiciunile activităţii agricole din teritoriu: fragmentarea excesivă a proprietăţii însoţită de gradul redus de asociere, producţiile inconstante şi mult sub potenţial, tehnologii şi utilaje agricole învechite, resursele financiare insuficiente.
Prezenta măsura contribuie la obiectivul de dezvoltare rurală, conform art. 4 din Reg. (UE) nr. 1305/2013: a). favorizarea competitivităţii agriculturii; 
Măsura de faţă are ca obiective specifice: consolidarea exploataţiilor agricole şi pomicole din teritoriul GAL Tinutul Vinului; creşterea competitivităţii activităţii agricole şi a calităţii produselor; indeplinirea standardelor comunitare; 
		Masura contribuie la urmatoarea prioritate prevazuta in art. 5, Reg. (UE) nr. 1305/2013: P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare si a gestionării durabile a pădurilor.  
Totodata măsura corespunde obiectivelor art. 17 din Reg. (UE) nr. 1305/2013. „Investitii in active fizice”
Masura contribuie la domeniul de interventie 2A) Îmbunătățirea performanței economice a tuturor fermelor şi facilitarea restructurării şi modernizării fermelor, în special în vederea creşterii participării şi orientării către piaţă, cât şi a diversificării agricole”.
Măsura contribuie la obiectivele transversale ale Reg. (UE) nr. 1305/2013, legate de inovare, de protecția mediului și de atenuarea schimbărilor climatice și de adaptarea la acestea, astfel:
Inovare: Vor fi selectate cu prioritate acele proiecte care vor viza folosirea de soiuri de plante adaptate la secetă, rase de animale mai productive, tehnologii eficiente şi moderne, instalaţii inovatoare. Vor fi finantate tipuri de actiuni care conduc la imbunătățirea eficienței utilizării de îngrășăminte, restructurarea și construcția de clădiri pentru creșterea animalelor cu tehnologii noi și eficiente pentru a reduce emisiile gazelor cu efect de seră, reducerea consumului de energie prin recondiționarea instalațiilor electrice sau o mai bună izolație a clădirilor, producția de bioenergie pentru alte utilizări în afara fermelor etc.
Protecția mediului: Sprijinul va viza actiuni de ameliorare a impactului asupra mediului a activitatilor agricole precum reducerea consumului de apa și energie electrica și implicit a GES, reducerea consumului de produse petroliere și implicit a GES, rationalizarea și eficientizarea utilizarii azotului, imbunatatirea eficientei energetice a fermelor, reducerea utilizarii surselor de energie conventionala și implicit a GES, imbunatatirea gestionarii surselor de poluare (gestionarea gunoiului de grajd, colectarea deșeurilor vegetale), imbunatatirea indicilor de confort în adaposturi și reducerea emisiilor de amoniac etc.
Complementaritatea cu alte măsuri din SDL: masura este complementara cu alte masuri din SDL in sensul ca beneficiarii directi ai acestei masuri sunt inclusi in categoria de beneficiari indirecti ai masurii: M1/1C Formarea profesionala a actorilor implicati in sectorul agricol din teritoriul GAL Tinutul Vinului, 
Sinergia cu alte măsuri din SDL: masura contribuie la prioritatea P2, prioritate la care contribuie si urmatoarele masuri M3/2A Ajutor pentru ferme mici, M4/2B Sprijinirea tinerilor fermieri
2.Valoarea adăugată a măsurii
Valoarea adăugată a măsurii se reflectă ȋn stimularea potenţialului resurselor locale, in implementarea de solutii inovatoare la problemele existente, ȋn ȋmbunătăţirea performanţelor economice ale exploataţiilor agricole şi pomicole, ȋn crearea de locuri de muncă, ȋn ridicarea nivelului de trai al populaţiei, ȋn dezvoltarea şi ameliorarea condiţiilor social-economice ale teritoriului GAL Tinutul Vinului, ȋn particular, şi la nivel de regiune, ȋn general.
3.Trimiteri la alte acte legislative
R (UE) Nr. 1303/2013; R (UE) Nr. 1307/2013; Recomandarea 2003/361/CE din 6 mai 2003; R (UE) nr. 1242/2008; Comunicarea Comisiei nr. 2008/C155/02; Comunicarea Comisiei nr. 2008/C14/02; R (UE) nr. 178/2002; R (UE) nr. 852/2004; R (UE) nr. 2073/2005; R (UE) nr. 1881/2006; R (UE) nr. 1333/2008, Legea nr. 566/2004; Legea nr. 1/2005; OG nr. 37/2005; Ordinul nr. 119/2014; Ordinul 10/2008; Ordinul 111/2008; Ordin 57 din 2010; HG 445/2009. HG 226/2015 cu modificarile si completarile ulerioare
4.Beneficiari direcţi/indirecţi (grup ţintă)
Fermieri, cu excepția persoanelor fizice neautorizate, cooperative (cooperativele și societățile cooperative agricole), grupuri de producători, implicit din sectorul pomicol, constituite în baza legislației naționale în vigoare care deservesc interesele membrilor.
5.Tip de sprijin
Rambursarea costurilor eligibile suportate și plătite efectiv art.67, Reg(UE)1303/2013.
6.Tipuri de acţiuni eligibile şi neeligibile
Tipuri de acţiuni eligibile
-Investiții în înființarea, extinderea şi/sau modernizarea fermelor zootehnice, inclusiv tehnologii eficiente de reducerea emisiilor poluării și respectarea standardelor Uniunii și cele pentru depozitarea/gestionarea adecvată a gunoiului de grajd; 
-Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor; 
-Investiții în înființarea/înlocuirea plantațiilor pentru strugurii de masă și alte culturi perene;
-Investiții în înființarea și modernizarea fermelor pomicole, inclusiv în înființarea și reconversia plantațiilor pomicole și modernizarea parcului de mașini și utilaje agricole; 
-Investiții în înființarea și modernizarea pepinierelor pomicole, inclusiv în creșterea suprafețelor ocupate de material săditor;
-Investiții în scopul îndeplinirii standardelor comunitare în cazul tinerilor fermieri; 
-Inființare şi/sau modernizarea căilor de acces în cadrul fermei, inclusiv utilităţi şi racordări; 
-Investiții în procesarea produselor agricole/ pomicole la nivel de fermă, precum și investiții în vederea comercializării (precum magazinele la poarta fermei sau rulotele alimentare prin care vor fi comercializate exclusiv propriile produse agricole/ pomicole); investițiile de procesare la nivelul fermei vor fi realizate ca o componentă secundară a proiectului, doar împreună cu investițiile în înființarea/modernizarea/dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivel de fermă);
-Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca acestea să reprezinte o componentă secundară înt-un proiect de investiții la nivel de fermă; 
-Investiții în producerea şi utilizarea energiei din surse regenerabile, cu excepția biomasei, (solară, eoliană, cea produsă cu ajutorul pompelor de căldură, geotermală) în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu; 
-Investiții în instalații pentru producerea de energie electrică și/sau termică, prin utilizarea biomasei (din deșeuri/produse secundare rezultate din activitatea agricolă și/ sau forestieră atât din ferma proprie cât și din afara fermei), ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu; 
-Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci.
Tipuri de acţiuni neeligibile
-Achiziţia de clădiri; 
-Construcția și modernizarea locuinței; 
-Achiziția de drepturi de producție agricolă, de drepturi la plată, animale, plante anuale și plantarea acestora din urmă; 
-Investițiile în culturi energetice din specii forestiere cu ciclu scurt de producție; 
-Intreținerea culturilor agricole.
7.Condiţii de eligibilitate
-Solicitantul trebuie să se încadreze în categoria beneficiarilor eligibili;
-Investiția trebuie să se încadreze în cel puțin una din acțiunile eligibile prevăzute prin măsură; 
-Solicitantul trebuie să demonstreze asigurarea cofinanțării investiției; 
-Solicitantul trebuie să demonstreze viabilitatea economică a investiției;
-Investiția va respecta cerințele privind conformarea cu standardele impuse de legislația națională și europeană, inclusiv pe cele cu privire la efectele asupra mediului;
-Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară;  
- În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat; 
- Investiția trebuie realizată doar în unitățile teritorial administrative prezente în anexa din Cadrul Național de Implementare aferentă STP, și trebuie să respecte zonarea speciilor din anexa menționată anterior, exceptând cultura de căpșuni în sere si solarii și pepinierele, pentru sectorul pomicol; Se acceptă finanțarea altor specii care nu sunt cuprinse în anexă, în baza unei analize locale a unui institut ceritificat care să ateste potențialul speciei respective într-o anumită zona;
- În cazul înființării și/sau reconversiei, solicitantul trebuie să utilizeze, doar material fructifer din categoria biologică certificat sau dintr-o categorie superioară, pentru sectorul pomicol; 
- În cazul pepinierelor, solicitantul se angajează că materialul rezultat va fi material fructifer sau de înmulțire din categoria biologică certificat sau dintr-o categorie superioară, pentru sectorul pomicol; 
- În cazul procesării la nivelul fermei atât materia primă procesată cât și rezultatul procesării trebuie să fie incluse în Anexa I la TFUE. În cazul comercializării, vor fi sprijinite doar produse incluse în Anexa I la TFUE, pentru sectorul pomicol. 
· - proiectul sa se realizeze in teritoriul GAL. în cazul în care proiectul este amplasat atât pe teritoriul GAL, cât și în zona adiacentă acestuia, finanțarea proiectului este eligibilă cu condiția ca solicitantul să aibă sediu sau punct de lucru pe teritoriul acoperit de GAL, investiția să se realizeze pe teritoriul GAL și ponderea cea mai mare a exploatației agricole (suprafața agricolă/numărul de animale) să se afle pe teritoriul GAL;

Dimensiunea economica a exploatatiei agricole va fi de minim 4.000 SO
8.Criterii de selecţie
Principiile ȋn ceea ce priveşte stabilirea criteriilor de selecţie sunt următoarele:
-principiul sectorului prioritar (sectoare prioritare: cultura mare/zootehnie/legumicultura);
 -principiul nivelului de calificare în domeniul agricol al managerului exploataţiei 
-principiul lanţului alimentar integrat;
-principiul vârstei (tinerii sub 40 ani);
-principiul implementarii unei idei, produs, tehnologii inovatoare pentru a imbunatati un anumit sistem, produs, serviciu etc;
-principiul protectiei mediului inconjurator in sensul prioritizarii acelor proiecte care includ actiuni ce vizeaza acest aspect;
- principiul participarii la cursurile de formare profesionala organizate in cadrul GAL: solicitantul sa dea o declaratie ca va participa la cursurile de formare organizate pe masura M1/1C
- principiul dimensiunii exploatatiei
- principiul implementarii proiectului in localitati cu un IDUL scazut 
- principiul locurilor de munca nou create
- alte criterii ȋn acord cu specificul teritoriului.
Principiile de selecție vor fi detaliate suplimentar ȋn faza de implementare a SDL.
9.Sume (aplicabile) şi rata sprijinului
Intensitatea sprijinului public nerambursabil este 50% şi poate ajunge la 90%, pentru:
-Investiţiilor realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 al R (UE) nr. 1305/2013);Investițiilor colective realizate de formele asociative ale fermierilor (cooperative și grupuri de producători constituite în baza legislației naționale în vigoare); Operațiunilor sprijinite în cadrul PEI;Investiții în zone care se confruntă cu constrângeri naturale și cu alte constrângeri specifice,menționate la art. 32 R(UE) nr. 1305/2013.
Valoarea sprijinului public nerambursabil nu va depasi 200.000 euro.
Valoarea totala a proiectului nu va depasi 400.000 euro. 

10.Indicatori de monitorizare
Indicatorii stabiliti sunt urmatorii:
Nr. de exploatatii sprijinite/beneficiari sprijiniti: minim 3
Nr. De locuri de munca create: minim 3

